205. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ Αριθ.Β-13985/1070 Της3-11 Μαρτ.2005 (ΦΕΚ Β΄321) Όροι και προϋποθέσεις αντικατάστασης, αστικών και υπεραστικών λεωφορείων. Έχοντας υπόψη τις διατάξεις: α) Της περιπτώσεως β, της παραγράφου 3, του άρθρου 11, του Ν. 2963/2001 (Α΄ 268) "Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις". β) του άρθρου 29A του Ν. 1558/1985 (Α΄ 137) "Κυβέρνηση και κυβερνητικά όργανα", όπως σε αυτό προστέθηκε το άρθρο 27 του Ν. 2081/1992 (Α΄154) και αντικαταστάθηκε με την παράγραφο 2α του άρθρου 1 του Ν. 2469/1997 (Α΄ 125). γ) το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Σελ. 312,8638 Τεύχος -Σελ.  Άρθρο 1 Κατάταξη των τύπων λεωφορείων υπεραστικής επιβατικής συγκοινωνίας σε κλάσεις. 1. Oι εγκεκριμένοι τύποι λεωφορείων κατατάσσονται στις παρακάτω κλάσεις: (Ακολουθούν Πίνακες) 2. Τα λεωφορεία της κλάσης "6" τίθενται σε κυκλοφορία, μόνο, στο όνομα του νομικού προσώπου του συγκοινωνιακού φορέα. «3. Σε κάθε περίπτωση λεωφορεία υπεραστικού τύπου, πάνω από δώδεκα (12) μέτρα και τριάντα (30) εκατοστά, τίθενται σε κυκλοφορία, μόνο, στο όνομα του νομικού προσώπου του συγκοινωνιακού φορέα». Η παρ.3, που είχε προστεθεί με την παρ.1 της με αριθ.Α-οικ.74021/7150/22-30 Δεκ.2005 (ΦΕΚ Β΄1925), απόφ. Υπ. Μεταφορών και Επικοινωνιών, αντικαταστάθηκε ως άνω από την με αριθ.Β-οικ.55764/4593/16-24 Οκτ.2007 (ΦΕΚ Β΄2064), όμοια απόφαση.  4.(3). Λεωφορεία με ολικό μήκος μεγαλύτερο των δώδεκα (12) μέτρων, τίθενται σε κυκλοφορία μετά την εναρμόνιση και θέση σε ισχύ της οδηγίας 2002/7/ΕΚ (L 67/ 9.3.2002) για την τροποποίηση της οδηγίας 96/53/ΕΚ σχετικά με τα βάρη και διαστάσεις ορισμένων κατηγοριών οχημάτων, που είχε εναρμονισθεί με το Π.Δ. 77/1998 (Α΄ 71).  Η παρ.(3) αναριθμήθηκε αντίστοιχα σε παρ.4 με την παρ.1 της με αριθ.Α-οικ.74021/7150/2230 Δεκ.2005 (ΦΕΚ Β΄1925), απόφ. Υπ. Μεταφορών και Επικοινωνιών. 21.Ζ.α.203-205 Κοινά Ταμεία Εκμεταλλεύσεως Λεωφορείων (ΚΤΕΛ) Άρθρο 2 Κατάταξη των τύπων λεωφορείων αστικής επιβατικής συγκοινωνίας 1. Οι εγκεκριμένοι τύποι λεωφορείων κατατάσσονται στις παρακάτω κλάσεις: (Ακολουθούν Πίνακες) 2. Τα λεωφορεία της κλάσης "6" τίθενται σε κυκλοφορία, μόνο, στο όνομα του νομικού προσώπου του συγκοινωνιακού φορέα. 3. Μη αρθρωτά λεωφορεία με ολικό μήκος μεγαλύτερο των δώδεκα (12) μέτρων, τίθενται σε κυκλοφορία μετά την εναρμόνιση και θέση σε ισχύ της οδηγίας 2002/7/ΕΚ (L 67/9.3.2002) για την τροποποίηση της οδηγίας 96/53/ΕΚ σχετικά με τα βάρη και διαστάσεις ορισμένων κατηγοριών οχημάτων, που είχε εναρμονισθεί με το Π.Δ. 77/1998 (Α΄ 71).  Άρθρο 3 Αντικατάσταση λεωφορείων Υπεραστικών ΚΤΕΛ Α.Ε. ή ΚΤΕΛ ή ΡΟΔΑ 1. Υπεραστικό ή ημιαστικό λεωφορείο αυτοκίνητο δημοσίας χρήσης, που είναι ενταγμένο στη δύναμη υπεραστικού ΚΤΕΛ Α.Ε ή ΚΤΕΛ και του ΡΟΔΑ για εκτέλεση υπεραστικής οδικής συγκοινωνίας αντικαθίσταται με άλλο υπεραστικού ή ημιαστικού τύπου, εφόσον συντρέχουν οι εξής προϋποθέσεις: α) Το λεωφορείο, που θα αντικαταστήσει το αποσυρόμενο, να είναι του εγκεκριμένου τύπου. β) Να πληροί τους όρους και τις προϋποθέσεις ασφαλείας και εκμετάλλευσης των διατάξεων που ισχύουν κατά το χρόνο αντικατάστασης. γ) Εφόσον τίθεται για πρώτη φορά σε κυκλοφορία στην Ελλάδα ως υπεραστικό ή ημιαστικό, να είναι ηλικίας μέχρι έντεκα (11) ετών από το έτος κατασκευής του πλαισίου, του έτους αυτού μη συμπεριλαμβανομένου. 2. Η αντικατάσταση γίνεται: α) Με καινούργιο λεωφορείο (κατά το πλαίσιο και το αμάξωμα) εσωτερικού ή εξωτερικού με τον όρο ότι πληρούνται οι διατάξεις της υπουργικής απόφασης 37492/ 1795/4.7.2003 όπως ισχύει. β) Με μεταχειρισμένο λεωφορείο εξωτερικού, με προηγούμενη κυκλοφορία σε κράτος - μέλος της Ευρωπαϊκής Ένωσης και με τον όρο ότι πληρούνται οι προϋποθέσεις των διατάξεων των υπουργικών αποφάσεων 37492/ 1795 και 54847/2655/03, όπως ισχύουν. γ) Με μεταχειρισμένο λεωφορείο εξωτερικού, με προηγούμενη κυκλοφορία σε κράτος μη μέλος της Ευρωπαϊκής Ένωσης, εφόσον πληροί τις προϋποθέσεις της υπουργικής απόφασης 37492/1795/4.7.2003, όπως ισχύει. δ) Με μεταχειρισμένο λεωφορείο εσωτερικού, που έχει κυκλοφορήσει ως υπεραστικό ή ημιαστικό, και δεν έχει συμπληρώσει το 23ο έτος ηλικίας, εφόσον έχει υποστεί τεχνικό έλεγχο και πληροί τους όρους και τις προϋποθέσεις ασφαλούς κυκλοφορίας που ορίζουν οι διατάξεις που ισχύουν.  ε) Με μεταχειρισμένο λεωφορείο εσωτερικού, που επανακυκλοφορεί μετά από αλλαγή τύπου, για πρώτη φορά, ως υπεραστικό ή ημιαστικό σύμφωνα με τα οριζόμενα στην υπουργική απόφαση 54847/2655/2003, όπως ισχύει. Στην περίπτωση αυτή έχει εφαρμογή το όριο ηλικίας που ορίζει η περίπτωση γ της παραγράφου 1 του παρόντος άρθρου (δηλ., μέχρι 11 ετών). 3. Ειδικότερα, για την αντικατάσταση λεωφορείου με άλλο μεγαλύτερης κλάσης απαιτείται να έχει εκδοθεί απόφαση του οικείου νομάρχη με την οποία να καθορίζεται, κατά κλάσεις, ο αριθμός των λεωφορείων του ΚΤΕΛ ή ΚΤΕΛ Α.Ε. που μπορούν να αντικατασταθούν με άλλα μεγαλύτερης (κλάσης), εφόσον το οδικό δίκτυο της περιοχής που εξυπηρετεί, επιτρέπει την κυκλοφορία μεγαλύτερων λεωφορείων και δεν εμποδίζεται η ομαλή και τακτική εξυπηρέτηση των κατοίκων της περιοχής. Για την έκδοση της απόφασης αυτής ζητείται η γνώμη του Δ.Σ. του οικείου ΚΤΕΛ ή ΚΤΕΛ Α.Ε., η οποία υποβάλλεται μέσα σε δέκα πέντε (15) μέρες από την κοινοποίηση του σχετικού εγγράφου. Σε περίπτωση μη εμπρόθεσμης υποβολής της γνώμης του ΚΤΕΛ ή ΚΤΕΛ Α.Ε., η απόφαση εκδίδεται νομίμως χωρίς αυτή. 4. Σε ΚΤΕΛ Α.Ε. ή ΚΤΕΛ που ο αριθμός των λεωφορείων τα οποία μπορούν να αντικατασταθούν με άλλα μεγαλύτερης κλάσης, είναι περιορισμένος, το αντίστοιχο δικαίωμα παρέχεται στους ενδιαφερόμενους ιδιοκτήτες τους, κατά σειρά προτεραιότητας, η οποία καθορίζεται ανάλογα με τα χρόνια κτήσης του δικαιώματος δημόσιας χρήσης επί λεωφορείου ενταγμένου ή μισθωμένου στο ΚΤΕΛ (προηγούνται οι ιδιοκτήτες - μέτοχοι του ΚΤΕΛ που έχουν αποκτήσει πρώτοι, κατά χρονική σειρά, δικαίωμα δημόσιας χρήσης) και κατά την εξής διαδικασία: α) Μέσα στο πρώτο δίμηνο κάθε έτους, καλούνται από τη διοίκηση του ΚΤΕΛ οι ενδιαφερόμενοι ιδιοκτήτες λεωφορείων για να υποβάλουν αιτήσεις για την αντικατάσταση του λεωφορείου τους με άλλο μεγαλύτερης κλάσης.  (Μετά τη σελ. 312,8638) Σελ. 312,8639 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.205 β) Το ΚΤΕΛ Α.Ε. ή ΚΤΕΛ, με βάση τις αιτήσεις που υποβλήθηκαν, καταρτίζει πίνακα σειράς προτεραιότητας, ανάλογα με την χρονική σειρά κτήσης δικαιώματος δημόσιας χρήσης από ιδιοκτήτες - μετόχους για τα λεωφορεία για τα οποία ζητείται αντικατάσταση. Τον πίνακα υποβάλει στο νομάρχη μέσω της οικείας υπηρεσίας Μεταφορών & Επικοινωνιών μέχρι τις 15 Μαρτίου κάθε έτους. γ) Ο Νομάρχης ανάλογα με τα κενά του αριθμού των λεωφορείων μεγαλύτερης κλάσης και με τη σειρά προτεραιότητας στο σχετικό πίνακα, εκδίδει μέσα σε προθεσμία ενός (1) μηνός από την υποβολή του παραπάνω πίνακα, τις σχετικές εγκρίσεις αντικατάστασης λεωφορείων με άλλα μεγαλύτερης κλάσης.  δ) Το νέο λεωφορείο, με βάση την κατά το προηγούμενο εδάφιο έγκριση, πρέπει να λάβει σχετική άδεια κυκλοφορίας και πινακίδες μέσα στο ίδιο ημερολογιακό έτος. ε) Σε περίπτωση που είναι αδύνατη η θέση σε κυκλοφορία του λεωφορείου αυτού μέσα στο ίδιο ημερολογιακό έτος, τότε μπορεί με απόφαση του οικείου νομάρχη να επιτραπεί η χορήγηση της άδειας κυκλοφορίας και των πινακίδων του μέχρι 30 Ιουνίου του επομένου έτους. στ) Σε αντίθετη περίπτωση η έγκριση παύει να ισχύει και επιπλέον οι κάτοχοι των υπό αντικατάσταση λεωφορείων χάνουν το δικαίωμα ένταξής τους, στους ετήσιους πίνακες προτεραιότητας για τα δύο επόμενα έτη. ζ) Λεωφορεία, τα οποία, εξολοκλήρου ανήκουν στην ιδιοκτησία του ν.π. του ΚΤΕΛ Α.Ε. ή ΚΤΕΛ, καταλαμβάνουν τις τελευταίες θέσεις, του, κατά την παράγραφο αυτή, πίνακα, εκτός εάν ζητείται αντικατάσταση με λεωφορεία της κλάσης 6. Για τη θέση σε κυκλοφορία λεωφορείων της κλάσης 6 δεν απαιτείται η διαδικασία της παραγράφου αυτής. «5. Υπεραστικά λεωφορεία ενταγμένα σε Αστικά ΚΤΕΛ Α.Ε. ή ΚΤΕΛ και αστικά λεωφορεία ενταγμένα σε υπεραστικά ΚΤΕΛ Α.Ε. ή ΚΤΕΛ που εκμεταλλεύονται και αστικές λεωφορειακές γραμμές, επιτρέπεται να αντικαθίστανται με άλλα αστικού ή ημιαστικού τύπου.  Λεωφορεία υπεραστικού τύπου, των οποίων η άδεια κυκλοφορίας είναι στο όνομα του νομικού προσώπου του συγκοινωνιακού φορέα που εκμεταλλεύονται αστικές και υπεραστικές λεωφορειακές γραμμές, επιτρέπεται να αντικαθίστανται με άλλα αστικού ή ημιαστικού τύπου», τα οποία θα χρησιμοποιούνται σε αστική γραμμή». Η παρ.5 αντικαταστάθηκε ως άνω από την παρ.2 της με αριθ.Α-οικ.74021/7150/22-30 Δεκ.2005 (ΦΕΚ Β΄1925), απόφ. Υπ. Μεταφορών και Επικοινωνιών. Σελ. 312,8640 Τεύχος -Σελ.  6. Οι διατάξεις του άρθρου αυτού έχουν ανάλογη εφαρμογή και για λεωφορεία που εντάχθηκαν σε ΚΤΕΛ, σύμφωνα με τις διατάξεις του Π.Δ. 967/1979 (Α΄ 272), με επιφύλαξη εφαρμογής των διατάξεων των παραγράφων 1 και 2 του άρθρου 14 του ίδιου διατάγματος, όπως αντικαταστάθηκαν και ισχύουν.  Άρθρο 4 Αντικατάσταση λεωφορείων Αστικών ΚΤΕΛ ή ΚΤΕΛ Α.Ε., ΡΟΔΑ και ΔΕΑΣ ΚΩ Αστικό ή ημιαστικό λεωφορείο αυτοκίνητο που είναι ενταγμένο στη δύναμη Αστικού ΚΤΕΛ Α.Ε. ή ΚΤΕΛ στο ΡΟΔΑ και στη ΔΕΑΣ ΚΩ, για την εκτέλεση αστικής επιβατικής συγκοινωνίας, αντικαθίσταται με άλλο αστικού ή ημιαστικού τύπου, τηρουμένων αναλόγως των διατάξεων των παραγράφων 1 έως και 4 του άρθρου 3 της παρούσας.  Άρθρο 5 Καταργούμενες διατάξεις  Τα άρθρα 4 έως και 9 του κεφαλαίου Γ ΄, της υπ΄ αριθμ. 42000/2030/81 (Β΄ 792) Υπουργικής απόφασης, καταργούνται. 